Kinas krav i Sør-Kinahavet har blitt avvist
Den faste voldgiftsdomstolen i Haag (PCA) har tirsdag formiddag dømt til fordel for Filippinene i konflikten om havområdene i Sør-Kinahavet. Dommen falt tirsdag klokken 11, og slår fast at det ikke finnes lovlige historiske grunner for at Kina kan gjøre krav på havområdene og deres ressurser. Domstolen avviser dermed Kinas nipunkts linje, som legger krav på om lag 90 prosent av Sør-Kinahavet.Domstolen slår også fast at Kina har krenket Filippinenes suverene rettigheter og forårsaket «alvorlig skade på miljø og korallrev» ved å bygge kunstige øyer i havområdene, gjengir BBC. Det er første gang en internasjonal domstol feller en dom over den betente konflikten. Filippinene brakte saken inn for domstolen i 2013, og Filippinenes utenriksminister Perfecto Yasay gikk få minutter etter offentliggjøringen ut i en pressekonferanse og ønsket avgjørelsen velkommen. Han understreker at avgjørelsen opprettholder internasjonal lov og ber Kina indirekte om å begrense raksjonene.Kina har imidlertid på sin side boikottet voldgiftssaken fullstendig og opprettholder også i nå etterkant deres beskrivelse av avgjørelsen som urettmessig. – Kina aksepterer ikke og anerkjenner ikke avgjørelsen, heter det i en uttalelse fra Kinas statlige nyhetsbyrå Xinhua. Kommentaren ble sendt ut få minutter etter at tirsdagens avgjørelse ble offentliggjort. China has sovereignty in #SouthChinaSea https://t.co/5X6MVbGrre Arbitration award NULL, VOID https://t.co/xtLlNGJm7b https://t.co/nQx6Em3kzw — China Xinhua News (@XHNews)12.07.16, 12:38 People's Daily, kommunistpartiets offisielle avis, kaller avgjørelsen for en «ulovlig voldgift», og understreker at «en ulovlig voldgift kan ikke neglisjere Kinas suverenitet over Sørkinahavet».* Sju land i Sørøst-Asia gjør krav på ulike øyer og havområder i Sør-Kinahavet. Under havet ligger det store energiressurser. Det er dessuten mye fisk og internasjonal skipsfart i området. * Brunei, Filippinene, Kina, Malaysia, Taiwan og Vietnam gjør krav på hele eller deler av Spratly-øyene, en øygruppe med over 750 øyer og rev. Vietnam, Filippinene og Malaysia styrer ulike øyer i øygruppen i dag. * Kina, Taiwan og Vietnam gjør krav på Paracel-øyene, som består av over 30 øyer, sandbanker og rev. * Det er uenighet om hvor Vietnam, Malaysia, Brunei og Filippinenes maritime grenser går. * Indonesia og Kina er uenige om hvem som eier havområdene utenfor de indonesiske Natuna-øyene. * Landene er uenige om grensene for Tonkinbukta. * Kina gjør krav på mesteparten av Sør-Kinahavet. Begrunnelsen er historiske hendelser som Han-dynastiets ekspedisjon til Spratlyøyene i år 110. * Fra 2014 har Kina erklært et område på 2 millioner kvadratkilometer av Sør-Kinahavet som en kinesisk fiskerisone. * Kina har i flere år bygd ut holmer og skjær i farvannene, noe som har vakt sterke reaksjoner fra nabolandene og USA. * Filippinene har stevnet Kina for Den internasjonale domstolen i Haag, men Beijing mener domstolen ikke har noen beslutningsrett i spørsmålet. (Kilde: NTB, GlobalSecurity.org, Wikipedia) – Søksmålet vil ikke på noen måte bidra til fred og stabilitet i regionen. Vi vil ikke godta noen beslutning som påtvinges oss, sa Hong Lei, pressetalsmann i det kinesiske utenriksdepartementet i forkant av dommen. Les også: Frykter krig i Sør-Kinahavet Kina gjør krav på mesteparten av Sør-Kinahavet basert på historiske hendelser. I over en måned har partiet forsøkt å diskreditere FNs juridiske hovedorgan.Kina hevder å ha krav på mesteparten av det ressursrike havet, deriblant øyer som ligger langt fra det kinesiske fastlandet. Det samme gjør Filippinene, Brunei, Malaysia, Taiwan og Vietnam. Kina baserer sine krav på deres aktivitet i øyområdene dateres 2000 år tilbake i tid. De hevdet at kinesere var de første som oppdaget og navnga en av øyene, NanhaiZhudao, og havområdet rundt, heter det i en uttalelse fra kinesiske myndigheter. De hevder videre at Kina tok tilbake suverenitet av NanhaiZhudao etter den Japanske okkupasjonen under andre verdenskrig. Dette mener kinesiske myndigheter at de offentliggjorde ved å publisere et kart over havområdet i 1948. Det er imidlertid de siste årene at Kina har begynt å forsvare disse kravene mer og mer aggressivt. Øyene er ubebodd, men undersøkelser viser at det kan ligge store ressurser i havområdene rundt øyene.Kina har i forkant av dommen sendt en rekke krigsskip, kampfly og ubåter til Parcel-øyene i Sør-Kinahavet. Kina hevder at utsendingen for noen dager siden bare var en rutinemessig militærøvelse, men den blir ansett som nok en provokasjon i de omstridte farvannene. Samtidig har det kommet meldinger om at tre amerikanske krigsskip denne uken har patruljert i nærheten av det omstridte Scarborough-revet og Spratlyøyene lenger sør. Kina gjør krav på begge.USA mener at Kina må rette seg etter avgjørelsen i Haag-domstolen for å vise at landet respekterer internasjonal rett. – Avgjørelsen vil vise om framtiden i den asiatiske delen av Stillehavet vil bli styrt av internasjonale lover og normer eller av rå makt, sa Abraham Denmark, visestatssekretær for Øst-Asia i USAs forsvarsdepartement, i Kongressen forrige uke. Men ingen embetsfolk ville si om USA vil svare militært hvis Kina fortsetter militære utplasseringer på omstridte øyer og holmer i Sør-Kinahavet. Les også: USA: Økt spenning i Sør-Kinahavet etter omstridt presidentbesøk Den republikanske politikeren Randy Forbes sier verden vil følge med på om Kina oppfører seg som en ansvarlig part i det internasjonale samfunnet og også på hvordan USA vil reagere hvis de ikke gjør det. – Hva vi gjør eller ikke gjør for å støtte våre allierte og det regelbaserte internasjonale systemet i ukene som kommer, vil gi gjenlyd over hele regionen og i andre verdenshjørner, sier Forbes.De siste to årene har Kina bygd en rekke kunstige øyer og militære anlegg ved øyer og holmer i havområdene. På mange av holmene, og på undervannsskjær som bare er over havflaten når det er fjære, har de også bygd anlegg, vakttårn og til og med flystriper. USA har tidligere gått ut og krevd at Kina stanser denne bygging.Den engelskspråklige avisa China Daily hevder Filippinene og USA har iscenesatt søksmålet i Haag for å forsøke å tegne en karikatur av Kina som «et utskudd i det lovstyrte verdenssamfunnet». Les også: USA: Økt spenning i Sør-Kinahavet etter omstridt presidentbesøk «Hvis USA, til tross for prisen, velger å balansere på randen av krig ved å presse og true andre, vil det kun føre til én ting, og det er at USA vil måtte bære hele ansvaret for at spenningen fortsetter å stige i Sør-Kinahavet», advares det i People's Daily. VG/NTB
Voldgiftsdomstolen i Haag avviser Kinas krav om retten til øyene og ressursene i Sør-Kinahavet.